open-index/open-wikipedia-markdown huggingface dataset:
Fana Big Band

**[[Fana]] Big Band** er et halvprofesjonelt storband fra Bergen som ble stiftet i desember 1979. Bandet spiller konserter i egen regi og i private arrangementer. Sindre Dalhaug var musikalsk leder fra 2007 til 2012 da Michael Barnes overtok jobben.

I februar 2010 markerte Fana Big Band sitt 30-årsjubileum med en salsakonsert på USF Verftet i Bergen. Musikken ble arrangert av Knut Kristiansen, også medvirkende på konserten var perkusjonisten Birger Sulsbrück og vokalisten Ernesto Manuitt Hernández.

I tillegg til jubileumskonserten har Fana Big Band blant annet samarbeidet med Fred Nøddelund, Erlend Skomsvoll, Birger Carlsen og Frode Thingnæs. Musikerne Karl Seglem, Gaute Storås, Helge Lilletvedt og Hans Marius Andersen har tidligere spilt i bandet.

Fana Big Band har 17 medlemmer i tradisjonell storbandbesetning: saksofoner, tromboner, trompeter og komp (gitar, bass, piano og slagverk).

## Eksterne lenker
* Fana Big Band
Flymedisinsk institutt

**Flymedisinsk institutt** (**FMI**) er et institutt i Forsvarets sanitet som utfører flymedisinske undersøkelser for militære besetningsmedlemmer. 

Instituttet er sertifiseringsmyndighet for militær luftfart i Norge og er Norges nasjonale flymedisinske senter.

FMI består av to avdelinger: 

* Forskning, undervisning og flyoperativt arbeidsliv
* Flymedisininsk institutt

## Se også
* Legenemnda for flygere

## Referanser


## Eksterne lenker
* Nettsted
Vestre Skorvebreen

**Vestre Skorvebreen** er en bred isbre i Mühlig-Hofmannfjella i Dronning Maud Land, beliggende sør for Breplogen. Den drenerer fra et område rett vest for toppen av Austre Skorvebreen og renner nordvestover langs vestsiden av Svarthamaren. 

Kartlegging av området ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60.

## Kilder
*
*
Berlin–Blankenheim jernbane

**Berlin-Blankenheim jernbane** er en tysk jernbanestrekning. Opprinnelig var den del av *Kanonenbahn* (Kanonbanen) mellom Berlin og Metz i Lorraine, 2004 ble trafikken mellom  Wiesenburg i Brandenburg og Güsten i Sachsen-Anhalt nedlagt.

Den blir betjent av S-Bahn mellom Berlin og Wannsee, og av regoionaltrafikk.

Strekningen ble opprettet mellom 1877 og 1882 for å skaffe en forbindelse mellom Berlin og grensen mot Frankrike som kunne nyttes militært. Den skulle derfor gå utenom alle tettbebyggelser, noe som viste seg å være en ulempe for normal trafikk, de parallelle strekningene via Magdeburg og Dessau ble foretrukket.

Etter at Berlinmuren ble bygget var strekningen mellom Wannsee og Drewitz (i dag Medienstadt Babelsberg) stengt.

## Linjekart

 

|}

## Eksterne lenker
*
Novapoint

**Novapoint** er en programvare for infrastruktur- og samferdselsprosjektering, anlegg og drift. Som et programvarekonsept har Novapoint vokst fra å bestå av NovaCAD Trafikkskilt som den første Novapoint-modulen til å bestå av 27 moduler rettet mot samferdselsinfrastruktur, landskapsforming og kommunalteknikk. Novapoint er eid og utviklet av Vianova Systems. Novapoint benytter AutoCAD som DAK-plattform.

Novapoint har vært delfinansiert av Statens vegvesen for å støtte teknologiutviklingen for tilpasning av programvare til prosjektering av veg. En av hovedfilosofiene bak utviklingen av Novapoint har vært at man hele tiden bygger videre på det eksisterende istedenfor å begynne helt på nytt, dette gjør at Novapoint er i konstant utvikling.

I oktober 2012 ble Novapoint 19DCM lansert. Dette har blitt uttalt som den nye produktgenerasjonen innen modelleringsteknologi innen samferdsel og legger til rette for BIM for infrastruktur. BIM for infrastruktur har i denne sammenheng blitt sett på som samferdselsbransjens svar på Building Information Modeling i bygningsbransjen .

Forkortelsen DCM står for Design, Construction, Maintenance. Dette innebærer en tverrfaglig, 3D-basert arbeidsmetodikk som er tilstede under hele prosjektets livssyklus, fra plan- og prosjekteringsfase, til bygge- og driftsfase.

## Referanser


## Eksterne lenker
* Novapoint offisielle hjemmeside
* Vianova Nettverket
Sykepleierutdanning i Norge

**Sykepleierutdanning i Norge** er en 3-årig bachelorutdanning på høgskole og universitet. Opptakskravet til Bachelor i sykepleie er generell studiekompetanse med minstekrav i matematikk og norsk. Det er ikke et obligatorisk krav, men en fordel om studentene har forkunnskaper i biologi og kjemi. Sykepleierutdanningen inneholder blant annet teoretiske temaer i anatomi, fysiologi, mikrobiologi, psykiatri, farmakologi og patologi. Studiet inneholder også emner i helsepersonelloven, medikamentregning, yrkesetiske retningslinjer, etikk og ledelse. Studentene er også ute i forskjellige praksiser i kommune- og spesialisthelsetjenesten.

Etter å ha fått autorisasjon som sykepleier og jobbet minst 2 år klinisk som sykepleier kan man velge mellom flere forskjellige spesialiseringer på mastergradnivå.  

Det finnes mange retninger av spesialisering å velge som sykepleier. Sykepleiere kan ta videreutdanning/mastergrad i blant annet anesesi-, operasjon-, intensiv- og helsesykepleie. 

Om man ønsker å jobbe mer administrativt enn klinisk er det videreutdanningsmuligheter/mastergrader innen blant annet helseledelse, helseinformatikk, helserett og organisasjonsledelse.

Per 1. januar 2020 er det 46 høgskoler og universiteter som tilbyr sykepleierutdanning i Norge. Det er også mulig å studere sykepleie utenlands, men sykepleiere med utenlandsk utdannelse må søke spesielt om autorisasjon for å få jobbe i Norge.

## Historie
Norges første sykepleierutdanning åpnet på Diakonisseanstalten i Christiania ved forstanderinne Cathinka Guldberg. 
Den første lærer og forfatter i sykepleierfag var Rikke Nissen.

I Trondheim ble sykepleierutdanningen etablert i 1906, og har vært en vedvarende virksomhet siden. Den første undervisningen var det Røde Kors som sto for. I 1919 ble den andre sykepleierskolen i Trondheim etablert, den fikk navnet Norske Kvinners Sanitetsforenings Sykepleieskole, Trøndelag og Møre Krets.  

Norges Sykepleierhøgskole ble grunnlagt i Oslo i 1925 som Norsk Sykepleierforbunds Fortsettelsesskole. I 1984 ble det vært organisert som institutt for sykepleiervitenskap ved Universitetet i Oslo, nå avdeling for sykepleiervitenskap ved institutt for helse og samfunn HelSam. 

Nasjonalforeningen for folkehelsen grunnla sykepleierutdanning i Oslo i 1928 (dengang nasjonalforeningen mot tuberkulosen). Nasjonalforeningens sykepleierskole flyttet til Gjøvik i 1970. Utdannede sykepleiere bar det dobbelte røde korset (Lothringerkorset).

Sykepleierutdanningen ble skilt fra sykehusdriften i 1962. 1. januar 1986 overtok staten ansvaret for sykepleierhøgskolene fra fylkeskommunene. I 1994 ble det bestemt at ca 130 høgskoler skulle slås sammen til om lag 30.

## Referanser
Fredrik William Olsen

**Fredrik William Olsen** (født 1987) er en artist fra Bodø. Han er mest kjent som låtskriver, gitarist og vokalist i Kråkesølv, men har hatt en aktiv solokarriere siden 2012.

## Solokarriere
Den 11. mai 2012 debuterte Olsen som soloartist med albumet *Hver gang æ græv*. Albumet ble sluppet digitalt og fysisk gjennom det bodøbaserte plateselskapet Beyond Records. *Hver gang æ græv* ble spilt inn i Store Studio i Bodø, mikset av Hallstein Sandvin og mastret av Håvard Christensen. Omslag og booklet er, i likhet med Kråkesølv sine album, tegnet av kunstneren Bernt Dyrstad.

I 2014 kom oppfølgeren *Til stede* ut på Grappa Musikkforlag. Hans foreløpig siste soloalbum, *Kosmos og kaos*, ble utgitt i 2017 på samme plateselskap.

Olsen har vært gjesteartist på flere låter av RSP & Thomax under navnet Odrik. I 2022 ga han ut albumet *Brenn det her* under dette artistnavnet. Albumet ble gitt ut i to bolker i mars og oktober 2022, og inneholder gjesteopptredener fra RSP, Joddski og Christofer Bengtsson Guillot. Albumet skiller seg stilmessig ut fra hans øvrige solomateriale, med utleverende tekster og musikk i hiphop-sjangeren.

## Kråkesølv
Sammen med Kråkesølv har Olsen gitt ut albumene *Trådnøsting* (2009)*, Bomtur til jorda* (2010), *Alle gode ting* (2012), *Kråkesølv* (2014), *Pangea* (2016) og *Force majeure* (2020). Med *Bomtur til jorda* vant Kråkesølv Spellemannpris i kategorien Årets popgruppe, etter å ha vært nominert i to kategorier året før.

## Diskografi som soloartist

**Hver gang æ græv* (Beyond Records, 2012)
**Til stede* (Grappa Musikkforlag, 2014)
**Kosmos og kaos* (Grappa Musikkforlag, 2017)
**Brenn det her* (som Odrik) (Siste steg, 2022)

## Referanser


## Eksterne lenker
*
All-India States’ Peoples’ Conference

**All-India States' Peoples' Conference** (AISPC) var en politisk organisasjon i kolonitidens India. Den ble etablert i Bombay i desember 1927, da den første kongressen ble avholdt. Opprinnelig het organisasjonen **India States' People's Conference**. Det faste sekretariatet holdt til i Bombay.

AISPC samlet organisasjoner i enkelt av fyrstestatene, der Kongresspartiet ikke hadde aktivitet. Den første slike politiske organisasjon var Indore State Subjects' Conference, etablert i 1911. Flere organisasjoner kom til under ikkesamarbeidspolitikken, særlig fra 1918 av. AISPC var dominert av representanter for fyrstestatene i det vestlige India. I 1927 samlet representanter fra fyrstestatene i Sør-India seg i Madras og dannet en tilsvarende organisasjon, som ble til South India States' People's Conference. Til tross for forsøk på å styrke AISPC på slutten av 1930-tallet, ble den aldri en slagkraftig nasjonal organisasjon med felles program for alle fyrstestatene.

Kongresspartiet uttrykte sympati med ønsket om at fyrstestatene innførte representative organer og ansvarlig regjering, men holdt lenge fast ved linjen om å konsentrere seg om Britisk India og ikke blande seg inn i politikken i fyrstestatene. Dette endret seg og i 1939 ble kongresspolitikeren Jawaharlal Nehru valgt til president i  AISPC.

## Litteratur
*O.P. Ralhan (red.): *All India States People's Conference*, dokumentsamling i fire bind i serien *Encyclopaedia of political parties* (bd. 16–19), New Delhi: Anmol Publishers. ISBN 8174884025 ISBN 978-8174884022

## Referanser
Bevkop

**Bevkop** (nordsamisk: *Beavgohppi*) er ei bygd ved europavei 6 cirka to mil nord for Lakselv i Porsanger i Finnmark. Bygda ligger mellom bygdene Igeldas og Stabbursnes. 

Primærnæringene har vært hovedgeskjeft i bygda, som har sju husstander og fire hytter. Bygda er også bostedet til den samiske kunstneren Synnøve Persen og den svenske kunstneren Dag E. Nyberg. På 1990-tallet bodde også den samiske artisten Mari Boine der.

Bevkop regnes for å være ei sjøsamisk bygd. Ingen kan med sikkerhet si hva Bevkop betyr, men det er av det samiske ordet Beavgohppi – der *gohppi* betyr bukt. 

Samenes Folkeforbund (SFF) ble stiftet i Bevkop den 3. juli 1993. I tillegg ble idrettslaget STIL stiftet 26. oktober 1945 i samme bygd.

## Kjente Bevkopinger
*Synnøve Persen, kunstner

## Referanser


## Eksterne lenker

* Bevkop  på yr.no
London Stadium

**London stadion** (**London Stadium**), tidligere kjent som **Olympiastadion** (*Olympic Stadium*) var midtpunktet i Sommer-OL 2012 og Paralympiske sommerleker 2012 i London. Stadionet ligger på Marshgate Lane i Stratford og har en kapasitet på ca.  tilskuere ved friidrett og fotball og  ved konserter. Det er per desember 2020 det fjerde største stadionet i England bak Old Trafford, Wembley Stadium og Twickenham Stadium. Grunnarbeidet til stadionet startet i midten av 2007, med den offisielle byggestarten 22. mai 2008, selv om pålingen til fundamentet uoffisielt startet fire uker før denne datoen. Stadionet var også arena for VM i friidrett 2017.

## Design og konstruksjon
Designet på stadionet ble presentert 7. november 2007. Arkitekten, Populous, er et arkitektfirma som spesialiserer seg på design av idrettsanlegg og konferansesentre, samt planlegging av store arrangementer. Byggingen tok fire år fra 2007 til 2011.

Friidrettsarenaen ble gravd ut av den bløte leiren på stedet og rundt er det plassert permanent sitteplass for  tilskuere. Den naturlige skråningen i terrenget er innlemmet i utformingen, med oppvarmingsområder og garderober gravd inn en semi-kjeller ved den nedre enden. En demonterbar, lett stål- og betongkonstroksjon ble så bygd opp fra denne "bollen" for å gi sitteplass til ytterligere  tilskuere.

Med sine  seter var Olympic Stadium midtpunktet for lekene i 2012, både åpnings- og avslutningsseremonien ble avholdet her i tillegg til friidrettsøvelsene. Etter lekene ble det redusert til en  seters stadion.




## Fasiliteter for tilskuere
Det var ingen utsalgssteder for mat inne på stadion, noe som reduserte behovet for kjøkken og høyere nivåer av brannsikring forbundet med matlaging. I stedet hadde arkitekter planlagt festhaller utenfor stadion inspirert av de vellykkede fansonene på VM i fotball i Tyskland i 2006, hvor tilskuere samlet for å spise og drikke og se begivenhetene på store skjermer.

## Bruk etter Sommer-OL 2012
Fra og med 2016 spiller West Ham United hjemmekampene sine på London Stadium. Løpebanene er fjernet og setene er i West Ham sine farger.
Antall seter ble først redusert til  seter, men senere økt igjen da etterspørselen etter billetter var stor.

## Referanser
Udbyes gate

**Udbyes gate** (2–16) er en gate ved bydelen Elgeseter like sør for Midtbyen i Trondheim, som strekker seg nord fra Olav Kyrres gate mot sørlig retning hvor den ender mot Abels gate.

Gaten fungerer som både gjennomfartsveg og adkomstveg for næring og handel, flere større boligblokker, og enkelte frittstående eneboliger i området. Gaten er spesielt trafikkert i dens nordre del, hvor handel og næring (bensinstasjon og dagligvarebutikk) samt nærhet til St. Olavs hospital, tilsammen utgjør en stor del av trafikkgrunnlaget. Udbyes gate fungerer også som hovedtrasé for sykkel mot befolkningen sør for sentrum, og har derfor oppmerkede sykkelfelt på begge sider av vegen (se bildet til høyre).

Udbyes gate er oppkalt etter komponisten Martin Andreas Udbye (1820–1881), som var svært aktiv i byens musikkliv og som blant annet skrev det som ble Norges første opera i *[[Fredkulla]]* i 1858. Gaten er for øvrig en av flere i området som er blitt oppkalt etter norske komponister.

## Litteratur
*

## Eksterne lenker
* Adressa.no – Byens gater: Udbyes gate  (Av Ingrid J. Brissach. Publisert 9. mai 2003, besøkt 3. april 2012)
Liste over ordførere i Osen

**Liste over ordførere i Osen**. Osen ble utskilt som egen kommune fra Bjørnør i 1892.

## Fotnoter


## Referanser
Johan Svendsens gate (Trondheim)

**Johan Svendsens gate** (2–4) er en gate (blindvei) ved bydelen Elgeseter like sør for Midtbyen i Trondheim, som strekker seg nord fra Einar Tambarskjelves gate mot sørøstlig retning hvor den ender blindt mot en større parkeringsplass med innkjøring fra Tellefsens gate og Magnus den Godes gate.

Gaten fungerer som adkomstveg for tre frittstående arbeiderboliger/flermannsboliger. Den er oppkalt etter komponisten Johan Svendsen (1840–1911), som var internasjonalt kjent allerede i hans samtid for instrumentasjon og klangkombinasjoner i sine symfonier. Gaten er en av flere i området som er oppkalt etter norske komponister.

## Litteratur
*

## Eksterne lenker
* Adressa.no – Byens gater: Fra pianissimo til fortissimo  (Av Ingrid J. Brissach. Publisert 13. juni 2006, besøkt 3. april 2012)
Johan Svendsens vei

**Johan Svendsens vei** eller **Johan Svendsens gate** er navnet på flere gater i Norge.

**Johan Svendsens vei:**
* Johan Svendsens vei (Fjellhamar)
* Johan Svendsens vei (Oppegård)
* Johan Svendsens vei (Skjetten)
* Johan Svendsens vei (Stavanger)

**Johan Svendsens gate:**
* Johan Svendsens gate (Haugesund)
* Johan Svendsens gate (Oslo)
* Johan Svendsens gate (Trondheim)

## Se også
* Johan Svendsens plass (Oslo)
Liste over modellflyplasser i Norge

Dette er ei liste over **[[modellflyplass]]er i Norge**. Lista er neppe fullstendig.

De fleste av de eksterne lenkene i lista går til modellflyklubbenes sider om flyplassene og/eller til klubbenes sider om regler for flyplassene.
Tor Olav Hauge

**Tor Olav Hauge** (født 9. oktober 1979) er en norsk kampsportutøver.

Hauge er trent innen thaiboksing og er Mixed Martial Arts (MMA) utøver. Han  ble norgesmester i thaiboksing i 2010. Har proffkontrakt med Scandinavian Entertainment Group. I 2012 var han trener for det grønne laget i *[[Norges beste fighter]]* i Thailand.

## MMA meritter
De to første kampene var amatørkamper.

## Eksterne lenker
* Profil hos Sherdog
* Profil hos MMAUniverse
* Profil hos Shootersmma
Rasmus Jarlov

**Rasmus Jarlov** (født 1977) er en dansk politiker (KF). Fra 21. juni 2018 til 27. juni 2019 var han næringsminister i Lars Løkke Rasmussens tredje regjering.

## Familiebakgrunn og yrkesliv
Han er oppvokst i Københavnområdet. Etter studentereksamen ved Ordrup Gymnasium i 1995 ble han cand.merc. i anvendt økonomi og finansiering fra Copenhagen Business School fra 2003 samt exam.pharm.cons. (legemiddelkonsulent) fra 2005. Jarlov gjennomgikk utviklingsprogrammet i legemiddelselskapet Novo Nordisk A/S 2004–2006, hvoretter han var teamleder i samme selskap 2007–2010. Siden 2007 har han vært ekstern lektor i finansiering ved Copenhagen Business School. Han har vært reserveoffiser i Flyvevåbnet siden 1998.

## Politisk arbeid
Han har bakgrunn fra Konservativ Ungdom. Jarlov var vararepresentant til Folketinget 2007–2011, nominert i Bispeeng krets 2005–2007, Rødovre 2007–2010 og Indre bykrets i København 2010–2011. Den 12. januar 2010 ble representanten Connie Hedegaard fritatt fra vervet, og Jarlov rykket opp til fast representant for Københavns omegns storkrets, fra 1. september 2010 Københavns storkrets. Han var Det Konservative Folkepartis ordfører i kirke- og utdannelsesspørsmål frem til høsten 2011, da han tapte gjenvalg til Folketinget. Han har siden 2010 vært medlem av Københavns borgerrepresentasjon, hvor han i 2012 ble Det Konservative Folkepartis gruppeleder og politiske ordfører.

Jarlov er stifter av kampanjene «Borgere mod klimavold» og «Skattevagten», og er blant annet kjent for sin motstand mot Ungdomshuset. Han er motstander av Radikale Venstre og Liberal Alliances forslag om å oppheve forbudet mot å flagge med andre flagg enn Dannebrog på dansk territorium. Han beskriver seg selv som en «klassisk konservativ» som vektlegger «fedreland, frihet og sosialt ansvar», og oppfattes som en stigende stjerne i partiet. Jarlov ble i 2011 satt til å lede en arbeidsgruppe for ideologisk gjenreisning av partiet, som har opplevd sviktende velgeroppslutning i flere år, og fremla «12 konservative prinsipper».

I 2015 ble han valgt til Folketinget fra Københavns omegns storkrets, etter å ha blitt nominert fra Lyngby og Rødovre kretser.

## Referanser
 
 
 

## Eksterne lenker
* 
* 
*
«Moderlandet kaller»

**«Moderlandet kaller»** (russisk Родина-мать зовёт, *Rodina-mat zovjot*) er en 85 meter høy kolossalstatue på høyden Mamajev Kurgan utenfor Volgograd (kalt Stalingrad 1925-1961) i Sør-Russland. Monumentet ble avduket av myndighetene i Sovjetunionen 15. oktober 1967 som den sentrale skulpturen i et større anlegg av skulpturer, trapper, plasser og basseng reist som minnesmerke tilegnet de russiske heltene under slaget om Stalingrad 1942–1943. 

Statuen er en heroisk framstilling av «Moder Russland» formet av skulptøren Jevgenij Viktorovitsj Vutsjetitsj (Евгений Викторович Вучетич, 1908-1974) i sosialistisk realisme. Selve byggverket ble utført i en kombinasjon av spennarmert betong og ståltau. Arbeidet ble ledet av skulpturingeniøren Nikolaj Nikitin (Николай Васильевич Никитин, 1907-1973), som også tegnet det 540 meter høye Ostankinotårnet i Moskva. Figuren var verdens høyeste i 1967. Siden har det kommet over ti høyere statuer, deribant flere Buddha-statuer. I 2012 var den i alt 153 meter høye,  kinesiske Spring Temple Buddha fra 2002 den høyeste.


|Mamajev Kurgan-høyden og kolossalstatuen «Moderlandet kaller» med utblikk over byen Volgograd og elva Volga. I forgrunnen den russiskortodokse Allehelgenskirken.
File:Coat of Arms of Volgograd oblast.svg|Våpenskjoldet for Volgograd oblast, som flagget, er dekorert med «Moderlandet kaller» som hovedmotiv
Fil:Vladimir Putin 22 February 2000-4.jpg|Russlands president Vladimir Putin besøker Mamajev Kurgan år 2000, med gigantstatuen bak.
File:Height comparison of notable statues 01.jpg|Høydesammenlikning av «Spring Temple Buddha» (128 m), «Frihetsgudinnen» (93 m), «Moderlandet kaller» (85 m), «Kristusstatuen i Rio de Janeiro» (39.6 m) og «Michelangelos David-statue» (5.17 m). 


## Se også
* Moderlandsmonumentet i Kyiv

## Eksterne lenker
* 
* NTB 6. juli 2013: ''- Minnesmerke over Stalingrad bryter sammen''
NM i bandy for damer 1995

**Det 12. [[NM i bandy for damer|Norgesmesterskapet]] i bandy for damer** ble vunnet av Stabæk Idrettsforening etter finaleseier 6-2 over Høvik Idrettsforening. Høvik vant seriespillet. Turneringen ble arrangert som rinkbandy.

## Tabell
### 1. divisjon

### 2. divisjon

## Finale
lørdag 3. mars 1995, Bærum ishall, 150 tilskuere
***[[Høvik Idrettsforening|Høvik]]** – Stabæk** **2 – 6''' (0-2) 

Mål Høvik: Sari Hiltula (2)
Mål Stabæk: Beate Bjørgerud (3), Anita Svareholt (2), Trude Sørlie (1) 

## Kilder
*
Rune Sundby

**Rune Sundby** (født 4. august 1951) er en norsk musiker, sanger, låtskriver, munnspiller, saksofonist og gitarist, bosatt i Sverige.

Han er kjent som tidligere medlem i det norske rockebandet Ruphus fra 1972 til 1974. Han var også en periode med i danseorkesteret Vikings. I 1976 ga han ut sin første soloplate *[[Rune Sundby (album)|Rune Sundby]]*.

Sundby bosatte seg i voksen alder i Sverige. Han har de siste tiårene vært aktiv som artist der, og har medvirket på flere plateutgivelser.

## Diskografi
;Album
**[[Rune Sundby (album)|Rune Sundby]]* (1976)
**[[Gamle Svarten og andre travere]]* (1990)
;Singler
**Hundre år etter/Bourbon Nelly* (1976)
**Wandering Man/9 9 9* (1977)
**Bye Bye Goodbye/Are You Alone* (1978, som *Rune Joe Rec.*)
**Street Cafe/Bye-Bye Baby* (1981, som *Ronnie Sun*)
### [[Ruphus]]
;Album
**[[New Born Day]]* (1973)
**[[Ranshart]]* (1974)
**[[Coloured Dreams & Hidden Schemes]]* (1996)
;Singler
**Flying Dutchman Fantasy/Opening Theme* (1974)
### [[Vikings (danseband)|Vikings]]
;Album
**[[Vikings (album)|Vikings]]* (1975)
;Singler
**Barnas verden/Borte bra, hjemme best* (1975)
### [[Made In Norway]]
;Album
**[[Til deg fra Made In Norway]]* (1982)
### Deltar på
* Society Mood: *Gently Weeps/Crying For My Lonely One* (1969)
* Karussell: *[[Pop på topp]]* (1973)
* Karussell: *[[Pop på topp Vol. 3]]* (1976)
* Svenn-Erik Fjeldberg: *[[I min stil]]* (1976)
* Spotlight: *[[På väg igen (Spotlight-album)|På väg igen]]* (1981)
* Wenche Myhre: *[[Vi lever]]* (1983)
* Rainbow: *[[Bye Bye Baby Goodbye]]* (1985)
* Grönsakernas Hemliga Liv: *[[Grönsakernas Hemliga Liv]]* (1985)
* Kjellers: *[[Dansvänligt]]* (1986)
* Annica: *[[Nya illusioner]]* (1987)
* Tonix: *[[Bugga loss]]* (1988)
* Work Funny Hours: *[[Work Funny Hours (album)|Works Funny Hours]]* (1991)
* Lars Ek: *Lars Ek's Hot Trio* (1994)
* Jannicke Abrahamsen: *[[Jannicke 4]]* (1994)
* Rainbow: *Bye, Bye Baby Goodbye* (1994)
* Vibeke & Jan Erik Fillan: *[[Vibeke & Jan Erik Fillan]]* (1994)
* Arcade: *[[Kose Rock 3 &ndash; Precious Lovesongs]]* (1996)
* Bente Bøe: *[[Cross the River]]* (1998)
* Remix: *[[På dans med Remix]]* (1998)
* Bente Bøe: *[[Memories of You (Bente Bøe-album)|Memories of You]]* (2000)
* Geir Ødegården: *[[Gamle jenter!]]* (2003)
* NRK/Universal Music: *[[Norsk Rocks Historie Vol. 6: Progressiv rock 1971-1977]]* (2004)
* Rainbow med Lars Kristoffersen: *[[Blå blå øyne]]* (2005)
* Universal Music: *[[Ragnarock (samleboks)|Ragnarock]]* (2009)
* Tylden & co: *[[Jackpot! &ndash; Norges 20 største dansebandhits]]* (2011)
* Rainbow med Lars Kristoffersen: *[[20 år med Lars Kristoffersen]]* (2012)
* Arabs in Aspic: *[[Picture In a Dream]]* (2013)
* Crispin Glover Records/Sorgenfri: *[[Sorgenfrie øyeblikk Vol. 3]]* (2014)
* Tylden & co: *[[De beste dansebandene Vol. 5]]* (2015)

## Referanser


## Eksterne lenker
*
Rune Sundby (album)

***Rune Sundby*** er et musikkalbum med Rune Sundby, utgitt i 1976. Dette er hans eneste album som soloartist.

## Sporliste

# «Alt jeg trenger»
# «Louis, Louis, Louis»
# «Eventyrland»
# «Byens tomme liv»
# «Nattcafe»
# «Vandringsmann»
# «Sporet av en veg»
# «Kjære, kom snart hjem»
# «Tiden er en drøm»
# «Hundre år etter»
## Medvirkende
* Rune Sundby – sang, gitar, munnspill, låtskriver
* Alf Emil Eik – diverse rytmeinstrumenter
* Pete Knutsen – keyboard, gitar, bass
* Arne Schulze – gitar
* Thor Andreassen – slagverk, bongos
* Terje Methi – bass
Republikken Kongo under Sommer-OL 1996

**Republikken Kongo under Sommer-OL 1996**. Fem sportsutøvere fra Republikken Kongo deltok i tre sporter i Sommer-OL i 1996 i Atlanta. De vant ingen medaljer.

## Medaljer

    
## Eksterne lenker
* Resultater og profilside  på sports-reference.com
Shiitake

**Shiitake** (latin: *Lentinula edodes*) (fra japansk シイタケ eller 椎茸) er en trevoksende matsopp som opprinnelig kommer fra Øst-Asia. Den vokser særlig vilt i Kina og Japan. Shiitake regnes for å være den mest populære matsoppen etter sjampinjong.

## Dyrking av shiitake
Kina står for mesteparten av verdens produksjon av shiitake. I 2003 dekket de 91 % av verdensmakedet. En stor del av produksjonen i Kina går til eksport av både fersk og tørket sopp.
Shiitake dyrkes ved at stammer av eik kuttes til stokker med lengde på rundt en meter. Disse stables så opp rundt hverandre. Det blir borret ca 20 hull i hver som fylles med treplugger innsatt med shiitakesporer. Dette gjøres om våren. Neste vår vil man få den første avlingen av shiitake. Stokkene vil fortsette å produsere sopp i fem til sju år. Man kan også dyrke shiitake i en blanding av sagflis og kli. Dette er særlig vanlig i USA.

## Tørket shiitake

Det er vanlig å tørke shiitake. I Japan er forbruket av tørket shiitake høyere enn forbruket av fersk shiitake. Tørkingen forsterker konsentrasjonen av umami i soppen.
I tidliger tider ble shiitake stor sett soltørket, og av og til tørket i huler som var oppvarmet av bål. I dag legges den ferske soppen side om side på store brett som settes inn i stativer for så plasseres i store tørkeskap for selve tørkingen. Tørket shiitake bør oppbevares tørt, mørkt og kjølig i en luftet beholder. Før bruk må tørket shiitake bløtes slik som for eksempel tørkede erter eller linser må. Bløting gjøres ved å legge tørket sopp i en bolle med vann som så vidt dekker soppen og la stå til den er myknet. Vannet som blir til over etter bløting kan også brukes i matlaging. 
## Referanser

## Eksterne lenker
*
Elinor Sisulu

**Elinor Sisulu** (født 9. mars 1958) er en zimbabwisk forfatter, forsker og redaktør basert i Sør-Afrika. Hun har vunnet flere priser for bøkene sine, blant annet Noma-prisen for boken *Walter and Albertina Sisulu. In Our Lifetime*.

Sisulu har høyere utdannelse fra University of Zimbabwe, Institute of Economic Development and Planning og International Institute of Social Studies. Hun har jobbet som redaktør for *Speak* i Sør-Afrika, ekspert for ILO i Zambia, forsker i ministeriet for planlegging og bemanning i Zimbabwe og er nå leder for Crisis in Zimbabwe Coalition Board og Center for the Book i Book Development Foundation, begge de to siste i Sør-Afrika. Hun har også hatt verv i CODESRIA, Association of African Women's for Research and Development og flere andre stiftelser.

Hun har engasjert seg sterkt for barnelitteratur i Afrika og har vunnet priser både for barnebøker og bøker for voksne.

## Eksterne lenker
* Profil på Who's Who Southern Africa
* Profil hos Womens Words: African Worlds
Biebrich slott

**Biebrich slott** er et slott i Biebrich (bydel av Wiesbaden) i Hessen. Det ble bygget i 1702 og har sin historiske betydning som den første residensen for landgrevene av Nassau.

## Referanser


## Eksterne lenker
*
Fang Aiqing

**Fang Aiqing** (født i august 1956 i Yuncheng i provinsen Shandong i Folkerepublikken Kina) er en kinesisk kommunistisk politiker. Han ble i mars 2008 utnevnt til assisterende minister for det kinesiske handelsministerium.

## Eksterne lenker
*
Phorum

**Phorum** er et IT-system med åpen kildekode for diskusjonssider. 

I april 1998 utviklet Brian Moon et forumscript som oppfylte de grunnleggende behovene til en nettside. Med 30 dagers testing og endring, var koden forberedt nok til å settes i produksjon. Navnet "phorum" kommer fra PHP og Forum. Den første versjonen av Phorum ble utgitt under GPL-lisens, senere byttet de til sin egen Phorum Lisens, en BSD-style lisens. 

Moon begynte senere på Phorum 2.0, men denne versjonen var tydeligvis ikke bra nok; den oppfylte ikke kravene som var nødvendige, så Moon, med litt hjelp fra Jason Birch, begynte på Phorum 3.0.

Phorum 4.0 ble aldri lansert grunnet noen problemer med scriptet. Moon og Birch startet i stedet på versjon 5, der de fokuserte mer på hastighet og utvidelse. Denne utgivelsen har gjort produktet bedre, og Phorum kunne nå sammenlignes med andre systemer.
## Eksterne lenker
*
Funck

**Funck**, **Funck-Brentano**:
* Frantz Funck-Brentano
* (Louise) «Lisel» (Charlotte) Funck (1918, Berlin  2001, Järna)
* Herbert Funck
* Théodore Funck-Brentano
* Thomas Funck (1919, Linköping  2010), en svensk barnebokforfatter og kunstner

## Se også
* Funk
* Funke
* Funcke
La Libertad (distrikt)

**La Libertad** er et distrikt i provinsen Huaraz i regionen Ancash i Peru. Distriktet grenser til distriktet Pira i nord, til distriktet Huaraz i øst, til provinsen Aija i sør og til distriktene Huanchay, Pampas og Colcabamba i vest. Distrikthovedstaden er Cajamarquilla.

## Referanser


## Eksterne lenker
* Censos Nacionales: XI de Población y VI de Vivienda 2007.
Pampas (distrikt i Huaraz)

**Pampas** er et distrikt i provinsen Huaraz i regionen Ancash i Peru. Distriktet grenser til distriktene Pariacoto og Colcabamba i nordøst, til distriktet La Libertad i øst, til distriktet Huanchay i sør, til provinsen Huarmey i sørvest og til provinsen Casma i nordvest. Distrikthovedstaden er Pampas Grande.

Ved lov nr. 29 846 av 15. mars 2012 ble Pampas omdøpt til Pampas Grande både distriktet og hovedstaden.

## Referanser


## Eksterne lenker
* Censos Nacionales: XI de Población y VI de Vivienda 2007.
Revolutionair Socialistisch Verbond

**Revolutionair Socialistisch Verbond** (*RSV*) var et sosialistisk politisk parti i Nederland, stiftet i 1928 av Henk Sneevliet og andre avhoppere fra Nederlands kommunistiske parti.

I 1927 og 1928 dannet Sneevliet, og andre antistalinister, revolusjonære sosialistiske komiteer på ulike steder i landet, blant annet i Rotterdam. I 1928 gikk disse sammen i et landsomfattende forbund, som hadde ukeavisen Solidariteit som offisielt organ. 

I februar 1929 gikk RSV sammen med majoriteten av medlemmene av det 1928 oppløste Sosialistiske Partiet og grunnla Revolutionair-Socialistische Arbeiderspartij.

## Referanser
Minnesota Farmer-Labor Party

**Minnesota Farmer-Labor Party** («Minnesotas bonde- og arbeiderparti») var et politisk parti i den amerikanske delstaten Minnesota mellom 1918 og 1944. Det har blitt beskrevet som populistisk, progressivt og radikalt.

Bonde- og arbeiderpartiet ble et betydelig tredje parti, som utfordret demokratene og republikanerne i Minnesota, og kom til å dominere delstatspolitikken i Minnesota under den store depresjonen.

Tre av guvernørene i Minnesota representerte bonde- og arbeiderpartiet: Floyd B. Olson, Hjalmar Petersen og Elmer Benson. Fire medlemmer av USAs senat rakk å representere partiet: Henrik Shipstead, Magnus Johnson, Elmer Benson og Ernest Lundeen. Shipstead byttet seinere parti til republikanerne.

Demokratene i Minnesota lyktes med å slå sammen partiet med deres eget parti. Minnesota Democratic-Farmer-Labor Party, «Minnesotas demokratiske bonde- og arbeiderparti», som demokratene i Minnesota heter fortsatt, ble dannet 15. april 1944 ved sammenslåing av de to partiene. Hubert H. Humphrey spilte en sentral rolle i sammenslåingen.

På begynnelsen av 1920-tallet ble det gjort forsøk på å grunnlegge et parti som omfattet hele USA under navnet Farmer–Labor Party of the United States. Forsøkene var ikke vellykkede, selv om Parley P. Christensen fra Utah stilte opp i presidentvalget i USA 1920 og fikk til sammen over  stemmer fordelt på 19 delstater. Ved presidentvalget i USA 1924 forente partiet krefter med senator Robert M. La Follette sr. fra Wisconsin og hans progressive parti, som fikk over 4,8 millioner stemmer.

## Referanser


## Litteratur
*

## Eksterne lenker
* Farmer-Labor Party av Spartacus Educational
Gotfred av Ghemen

**Gotfred av Ghemen** (nederlandsk: Govert van Ghemen) var den første boktrykker bosatt i Danmark.

Han var boktrykker i Gouda fra 1486 til 1489, og reiste deretter til København, hvor han arbeidet som boktrykker frem til 1510 (sannsynligvis hans dødsår). Han har blant annet trykket *[[Den danske Rimkrønike]]* (1495), som var Danmarks første trykte skrift. Videre trykket han opp *Karl Magnus' krønike* (1501), *Flores og Blantseflor* (1504), *[[Skånske lov|Skånske Lov]]* (1505), *Eriks [[Sjællandske Lov]]* (1505), Peder Laale: *Parabolae* (1506), *Gudelige Bønner* (1509), *Jesu Passionsvandring* (1509) og *[[Lucidarius]]* (1510).

## Eksterne lenker
* Artikkel i Nordisk familjebok
Rutearme

**Rutearmé** (tradisjonell kinesisk: 路軍, forenklet kinesisk: 路军) var en type militær hærorganisering under Republikken Kina. Vanligvis kommanderte den to eller flere korps eller et stort antall divisjoner eller frittstående brigader.  Dette var den vanlige organisering av de kinesiske hærstyrker forut for den andre sino-japanske krig. Men den ble avviklet av Den nasjonale revolusjonshær etter 1938 (med unntak av 8. rutearme), til fordel for gruppearmeer.

Blant de mer berømte rutearmeer var:
*8. rutearme – en kommunistisk geriljastyrke i Nord-Kina.
*19. rutearme – kjent blant annet for sitt forsvar av Shanghai i 1932 under 28. januar-hendelsen.
*29. rutearme – forsvarte Hebei og Chahar i juli 1937 i hendelsen ved Marco Polo-broen og slaget om Beiping-Tianjin.

## Litteratur
* Hsu Long-hsuen og Chang Ming-kai: *History of The Sino-Japanese War (1937–1945)* 2nd Ed. ,1971. Translated by Wen Ha-hsiung, Chung Wu Publishing; 33, 140th Lane, Tung-hwa Street, Taipei, Taiwan Republic of China.
Bad Fredeburg

**Bad Fredeburg** er en *[[Ortsteil]]* i bykommunen i Schmallenberg i Hochsauerlandkreis Regierungsbezirk Arnsberg i den tyske delstaten Nordrhein-Westfalen.

Bad Fredeburg var tidligere en selvstendig kommune. Den ble innlemmet i Schmallenberg den 1. januar 1975.
Adliswil

**Adliswil** er en kommune i Distriktet Horgen i kantonen Zürich i Sveits. Kommunesenteret ligger 435 meter over havet, få km sørvest for bysentrumet i Zürich. Adliswil har siden 1950-årene vært en forstad til Zürich.

Alpinisten Peter Müller kommer fra Adliswil.

## Referanser


## Eksterne lenker
*
Per Gunnar Gabrielsen

**Per Gunnar Gabrielsen** (født 15. oktober 1947) er en norsk politisk aktivist, historiker og  journalist. Han er også utdannet som rørlegger og brannmann.

Gabrielsen var en av lederne i den norske ml-bevegelsen på 1970-tallet. Han var sentral i Norges Kommunistiske Studentforbund og AKP(m-l).  I 1971 satt han som leder for Rød Front-styret i Det Norske Studentersamfund i Oslo.

I 1984 reiste  han  og  journalist Trine Lynggard i en PLO-båt med geriljasoldater fra Kypros til Tripoli i Libanon. De fikk tilgang til den da isolerte og tungt bevokta palestinske lederen Yasir Arafat og kunne rapportere hjem til sin avis *[[Klassekampen]]*.

I 2009-2010 var Gabrielsen blant deltagerne i ICE Fimbul-ekspedisjonen til Dronning Maud Land i Antarktis, der målet var å studere isforhold og issmelting.

Han har på 2000-tallet vært bosatt i Sverige, sør på Gotland. Der har han arbeidet som lærer.

## Bibliografi
* *Gerilja-krigføring i Norge*, Oktober, Oslo (1981)
* *Et sterkt, uavhengig forsvar!*, Oktober, Oslo (1981)
* *Opprør på Filippinene : en studie av amerikansk nykolonialisme og den folkelige kampen mot undertrykkelsen*  (sammen med Peder Martin Lysestøl), Studietjenester, Oslo (1990)

## Referanser
Burg Bilstein (Lennestadt)

**Burg Bilstein** er en høyborg i Sauerland i den tyske delstaten Nordrhein-Westfalen. Borgen ble oppført fra 1202 til 1225 i Bilstein i hertugdømmet Westfalen som idag er en del av byen Lennestadt. Siden 1927 har den tjent som vandrerhjem.

## Referanser
Bråsvellbreen

**Bråsvellbreen** er en isbre på Nordaustlandet på Svalbard. Breen er 45 kilometer lang og 20 km bred. Den strekker seg sørover fra Sørdomen på Austfonna til den ender i Erik Eriksenstretet på sørkysten av øya. Under arealoppmålinger på Svalbard foretatt av ekspedisjonen til Norges Svalbard- og Ishavsundersøkelser i 1938 ble det observert at breen nylig hadde gjort et stort fremstøt og dannet en ti kilometer lang tunge ut i havet.

## Referanser
Nathorstbreen

**Nathorstbreen** er en isbre på Spitsbergen på Svalbard. Breen er en dalbre som starter fra platåbreen Ljosfonn, i fjellområdene sentralt i Torell Land, og munner ut innerst i Van Keulenfjorden. Underveis tar den opp en lang rekke sidebreer, hvorav de største er Polakkbreen, Dobrowolskibreen og Zawadzkibreen.

Vinteren 2008-09 begynte brefronten på Nathorstbreen å rykke framover i en såkalt surge, hvor breens hastighet kan øke til mellom 10 og 100 ganger det normale. Siden oktober 2008 har brefronten gått fram mer enn 13 km, hvorav 8 km på et enkelt år (2008-09) Dette er den største surgen til en bre på Svalbard på 70 år. Som følge av surgen er Nathorstbreen nå oppsprukket helt opp til Ljosfonn.

Breen er oppkalt etter den svenske polarforskeren, geologen og paleobotanikeren Alfred Gabriel Nathorst (1850-1921). Nathorst var professor ved Naturhistoriska riksmuseet i Stockholm og han ledet ekspedisjoner til Svalbard i 1870, 1882 og 1898, og til Grønland i 1899.

## Referanser
Anne Ekrens veg

**Anne Ekrens veg** (1–3b) er en gate like ved sentrum av Heimdal sør for Trondheim, som strekker seg fra Marit Fladaas veg i nord til Hans Michelsens veg i sør. Gaten har smal bredde og fungerer som adkomstveg for eneboliger i området. Gateløpet går parallelt med den østlige gravlunden til Heimdal kirke.

Gaten er oppkalt etter legatstifteren Anne Ekren (1861–1945), som var husholderske på gården Ekren i Leinstrand. Hennes familie etterlot seg et legat med en grunnkapital på om lag 62&nbsp;000 kroner, som ble brukt til oppføringen av sanitetshuset på Heimdal ved Kirkeringen 1. Anne Ekren var for øvrig legatets første formann.

## Litteratur
*
Negribreen

**Negribreen** er en isbre på Spitsbergen på Svalbard. Den ligger i skillet mellom Sabine Land i sør og Olav V Land i nord, og munner ut lengst nordvest i Storfjorden. Breen danner her en 12 kilometer bred isfront, hvor det ytterste punktet kalles Kapp Antinori.

Breen er oppkalt etter den italienske geografen baron Christoforo Negri (1809-1896)

## Referanser
MS «Thekla»

**MS «Thekla»** var en tysk lekter som 1. september 1945, etter andre verdenskrig, eksploderte utenfor Florø under frakt av ammunisjon og sprengstoff, deriblant nitroglycerin. 19 mennesker omkom, blant disse var 10 nordmenn mistenkt for landssvik under krigen. Av de 10 mangler det anklager mot 3.

## Omkomne
Det er oppgitt at 19 personer omkom under eksplosjonen.

* Johan Georg Barca, 19 år tolk fra Bergen †
* Andreas Hesjedal, 28 år, vaktmann fra Eikefjord †
* David Cohen, 34 år, britisk stabssersjant, jøde †

; 10 norske fanger mistenkt for landssvik:
* Ola Fagerheim 17 år, sønn av NS-mann, fra Hornindal †
* Mikal Rognes 23 år, frontkjemper fra Hornindal †
* Sverre Åsen, 23 år, fra Førde †
* Olav Anton Djupevik 24 år, redaktørsønn fra Eikefjord †
* Leif Stavøstrand, 29 år, fra Svanøybukt †
* Ole Frislid, 39 år fra Hornindal †
* Bjørn Lem, 43 år fra Måløy †
* Jakob Hellevik, 46 år, fra Bergen, bosatt på Sandane hvor han var NS-lensmann i Gloppen og Breim †
* Ingolf Hagevik, 57 år, Måløy †
* Annanias Kongsvoll, 69 år, fra Stord †

; Seks sivile tyske sjømenn
* Styrmann Hermann Nüsse, 23 år †
* Kaptein Wilhelm Schwänen, 35 år †
: Mannskap:
* Franz Kinateder, 18 år †
* Bernhard Kuhl, 19 år †
* Gerhard Stabell, 21 år †
* Heinrich Veltmann, 61 år †

## Eksterne lenker
* nrk.no om Thekla ulykken
* Flora krigshistorielag om Thekla ulykken
* Snøhetta om boken «Theklas himmelferd»
Recherchebreen

**Recherchebreen** er en isbre på Spitsbergen på Svalbard. Den ligger nord i Wedel Jarlsberg Land og munner ut innerst i Recherchefjorden. Den er oppkalt etter den franske La Recherche-ekspedisjonen til nordområdene i 1838-40.

Breen er rundt 16 kilometer lang.

## Referanser
Arne Viken

**Arne Viken** (født 23. april 1925 på Skei, Jølster i Sogn og Fjordane, død 7. oktober 2012) var en tredjegenerasjons felespillemann. Han var sønn av komponisten Anders Viken og folkeminnesamleren Rakel Viken. Han flyttet til Mo i Rana i 1952 der han blant annet drev musikkforretning og bidro mye til musikklivet i Nord-Norge. Han ble tildelt kongens fortjenstmedalje i sølv i 1996 og Rana kommunes kulturpris i 1979. Anders Viken komponerte omkring 450 slåtter. Arne Viken var konsertmester ved det nordnorske symfoniorkster som han medvirket til å etablere.

Viken var tradisjonell spelemann og utdannet klassisk fiolinist fra musikkonservatoriet i Oslo. Han eide blant annet en hardingele laget av John G. Helland i 1898. Hardingfela var det instrumentet han ble mest forbundet med.

## Utgivelser
* *Fra folkemusikk til kammermusikk* (EMI, 1994)
* *Slik jeg lærte det* (EMI, 1985)

## Referanser


## Kilder
* Nordland fylkesbibliotek (2006) *[https://web.archive.org/web/20160304134307/http://nordland.fylkesbibl.no/artikkel.aspx?MId1=587&AId=3297&Back=1 En hyllest til Arne Viken]* ([mms://wm.digibib.no/ArneViken video])
* Rockipedia
Monacobreen

**Monacobreen** er en isbre på Spitsbergen på Svalbard. Den munner ut innerst i Liefdefjorden i Haakon VII Land.

Breen har navn etter fyrst Albert I av Monaco. I 1906 og 1907 ble den kartlagt av ekspedisjoner som var organisert av fyrsten og ledet av Gunnar Isachsen.

## Referanser
Distriktet Horgen

**Horgen** er et av de tolv distriktene i den tysk-talende kantonen Zürich i Sveits. Distriktet ligger på sørvestsiden av Zürichsjøen. Horgen ligger sør i kantonen, og grenser til kantonene Zug og Schwyz. Distriktets hovedstad er Horgen.

Distriktet omfatter tolv kommuner. Disse er Adliswil, Hirzel, Horgen, Hütten, Kilchberg, Langnau am Albis, Oberrieden, Richterswil, Rüschlikon, Schönenberg, Thalwil og Wädenswil.
## Eksterne lenker
*
Leighbreen

**Leighbreen** er en isbre på Nordaustlandet på Svalbard. Den er en utløper av Austfonna og munner ut i havet lengst nordøst på øya. Breen er oppkalt etter den britiske utforskeren Benjamin Leigh Smith, som besøkte Svalbard flere ganger på 1870- og 1880-tallet.

## Referanser
Krotekake

**Krotekake** (eller **kråtekake**) er en stor lefselignende kake med mønster eller figurer på som bløtes og vanligvis spises med smør og sukker. Kaken er en tradisjonell rett i Hardanger, og utenfor distriktet kalles den ofte «hardangerkake». Tørkede krotekaker kan lagres i stor skala uten kjøling over lengre tid. Ifølge tradisjonen skal krotakaker bakes i eldhus på spesialovn med buet hvelving slik at det blir både over- og undervarme.

## Referanser


## Eksterne lenker
*
Rundebordskonferansene om India

**Rundebordskonferansene om India** var en serie møter mellom britiske parlamentsmedlemmer og representanter for India som fant sted i London mellom 1930 og 1932.  På dagsordenen sto den konstitusjonelle og politiske framtiden til det britisk koloniriket på Det indiske subkontinent. Det ble holdt tre konferanser og arbeidet ledet fram til Government of India Act 1935. Rundebordskonferansene kom i stand på bakgrunn av økende krav om politiske reformer og økt selvstyre i Britisk India, særlig etter Kongresspartiets mobilisering og politiske agitasjon for selvstendighet.

## Første rundebordskonferanse
Den første rundebordskonferansen ble arrangert fra oktober 1930 til januar 1931. Her deltok en tverrpolitisk britisk delegasjon. Den ble ledet av Ramsay MacDonald, Storbritannias statsminister. Fra Britisk India deltok 58 personer oppnevnt av visekongen. Herskerne i fyrstestatene sendte en delegasjon utpekt av Fyrstekammeret. 

Representative organer, ansvarlig regjering eller parlamentarisme og status som dominion var blant sakene som ble diskutert. Ingen representanter fra Kongresspartiet var imidlertid med. Partiet hadde kommet med krav om full selvstendighet, lansert en sivil ulydighetskampanje og organisert saltmarsjen. 

I første runde gikk britene med på å innføre parlamentarisme, det vil si en regjering utgått fra folkevalgte forsamlinger, i hver enkelt av provinsene i Britisk India. Det ble også fremmet et forslag om en føderal struktur for India, der de mange hundre fyrstestatene kunne innpasses. Mens valg og ansvarlig regjering ble innført, kom det ikke noe ut av planene om å opprette en forbundsstat.

## Andre rundebordskonferanse
I mars 1931 ble det oppnådd enighet om å trekke Kongresspartiet med i drøftingene om Indias framtid og en ny rundebordskonferanse ble avholdt fra oktober til desember 1932. Her representerte Mohandas Gandhi Kongresspartiet, men delegatene ved konferansen hadde ulike interesser og prioriteringer og konferansen kom ikke til enighet. Særlig representanter for muslimer, sikher og kasteløse avviste standpunktene til Gandhi og Kongresspartiet.

## Tredje rundebordskonferanse
Den tredje rundebordskonferansen ble avholdt i november og desember 1932. Her var stemmerettsspørsmålet den viktigste sak som ble diskutert. Det var diskusjon om separate elektorater og representasjon for muslimer og hinduer, samt for kasteløse. 

## Referanser
Hochstetterbreen

**Hochstetterbreen** er en isbre på Spitsbergen på Svalbard. Den ligger på Olav V Land og munner ut i Hinlopenstretet. Breen er oppkalt etter den østerrikske geografen og geologen Ferdinand von Hochstetter.

## Referanser
Hinduer i Norge

**Hinduer i Norge** utgjør 11 405 personer som er registrerte medlemmer i trossamfunn. Dette utgjør 1,7 % av medlemmene av trossamfunn i Norge utenom den norske kirke. Det kan finnes mørketall av ikke-registrerte troende.

De fleste er fra Sri Lanka eller India, men det er også noen nordmenn som har konvertert til hinduisme. Det finnes Hindutempel i Oslo, Slemmestad/Drammen, Stavanger, Trondheim og i Bergen.

De største gruppene med hinduistisk bakgrunn i Norge er tamiler fra Sri Lanka, personer fra Punjab i India og personer fra Gujarat via Uganda.

## Referanser
Vestfjorddalen (Svalbard)

**Vestfjorddalen** er en dal som ligger i fortsettelsen av Vestfjorden, som er den vestre greinen av Wijdefjorden på Spitsbergen, Svalbard. Dalen ligger like ved vestgrensa til Indre Wijdefjorden nasjonalpark, på skillet mellom Andrée Land og Dickson Land. Den er 12 km lang og deler seg øverst i Universitetsbreen mot sør og Lisbetbreen mot nordøst. Dalen har navn etter fjorden den munner ut i.

## Referanser
Lars Vangen

**Lars Vangen** (født 1987) er en norsk tidligere politiker (Sp).

Han var statssekretær i Finansdepartementet for Senterpartiet fra 2021 til 2024 under Trygve Slagsvold Vedum. Vangen har tidligere vært leder i Elevorganisasjonen i Rogaland (2005–2006), medlem av organisasjonens sentralstyre (2006–2007) og nestleder i Senterungdommen (2010–2011). Han tapte ledervalget i Senterungdommen i 2011 mot Sandra Borch.

Fra 2011 til 2015 var han folkevalgt i Østfold, der han var vararepresentant til fylkestinget og medlem av samferdsels-, miljø- og klimakomiteen.

Vangen har arbeidet i Miljøstiftelsen ZERO og som politisk rådgiver og leder for kommunikasjonsavdelingen i Senterpartiets stortingsgruppe fram til stortingsvalget i 2021. Siden 2024 har han vært næringspolitisk sjef i NorgesGruppen.

## Bakgrunn
Vangen har avgangseksamen fra Bryne videregåande skule fra 2006, og en bachelorgrad i sosiologi ved Universitetet i Oslo. Han har og studert bedriftsøkonomi ved Høgskolen i Østfold.

## Referanser
Monbijouparken

**Monbijouparken** (tysk: Monbijoupark) er en park i Mitte i Berlin. Parken er 30 dekar stor og begrenses i sør av Spree, i vest av Monbijoustrasse, i nord av Oranienburger Strasse og Monbijouplatz. Parken ligger innenfor den historiske bydelen Spandauer Vorstadt.

## Historie
Inntil 1959 sto på parkens område Schloss Monbijou, som ble sterkt skadet under den andre verdenskrigen. Slottet ble revet av myndighetene i DDR.

Parken ble i 2006 renovert for 3,3 millioner euro, bl.a. med en bred strandpromenade.

Monbijoubroen ble også gjenoppført i 2006 og forbinder parken med Bodemuseet og Museumsøya.

## Referanser


## Eksterne lenker
*
Torsfonna

**Torsfonna** er en platåbre på Spitsbergen på Svalbard. Den ligger på Lomfjordhalvøya i Ny-Friesland. Den er oppkalt etter den norrøne guden Tor.

## Referanser